Drenthe

**Drenthe** is een Nederlaandse pervincie, legen in 't noordoosten van 't laand. Grofweg grenst 't in 't noorden an de pervincie Grunnen, in 't oosten an Duutslaand, in 't zuden an de pervincie Overiessel en in 't westen an de pervincie Freeislaand. De heufdstad is Assen. Drenthe steeit veural bekend om zien hunebedden. De dialecten die as ze in Drenthe praot, heurt bij 't Nedersaksisch en wordt mit menare ''Drèents'', ''Drents'', ''Dreints'' of ''Drints'' nuumd. Drenthe hef zo'n 507.000 inwoners (2025).

## Geschiedenis
De eerste vermelding van Drenthe is vunden in een document oet 't jaor 820 waorin praot wordt van *Pago Treanth* dat steeit veur 't *gewest Drenthe*. Wat de naom te betiekenen hef, is niet hielemaol dudelijk: meugelijk was 't 't derde gebied van 't bisdom Utrecht, zoas Twente (*Tuihanta*) 't twiede was. Oet archiefstukken in 't Drents Archief blik dat in 1024 en 1025 over Drenthe as graofschap sproken wordt.

Tot 1405 beheurde de stad Grunningen ok tot 't graofschap Drenthe, dat wieder bij dezölfde grenzen had moet hebben as noe. 't Graofschap zölf heurde op zich weer bij 't Oaversticht. Over de grenzen in de veenstreken is tussen Drenthe en de anliggende laanden herhaoldelijk geschil west, deurdat in de veengrond de oprichte grensstenen of -paolen vortzakten en zo de toestaand dubieus wör.

In 1046 gaf keizer Hendrik III 't graofschap an bisschop Bernoldus van Utrecht. In 1227 versleug een legertien van Drentse boeren onder leiding van Rudolf van Coevern 't ruterleger van de bisschop in de Slag bij Aone, deur de peerden een moeras in te lokken. 't Volgende jaor herstelde de neie bisschop zien gezag over de Drenten.

Hoewel Drenthe zien eigen staoten (Ridderschap en Eigenarfden) erkenden, erkenden de **[[Republiek der Zeuven Veraenigde Nederlaanden|Republiek van de Zeuven Vereeinigde Nederlaanden]]** Drenthe niet as riek genog en zag 't as een winningsgewest, waorover de Staoten-Generaol 't bestuur mos anstellen. Pas bij de oprichting van 't Keuninkriek wör de situatie dudelijk: Drenthe wör een echte pervincie.

## Bevolking
Hieronder steeit een tabel mit de plaotsen in Drenthe mit de meeste inwoners. De ciefers kommen van 1 jannewaori 2022.

## Gemeeinten
De pervincie Drenthe bestun oet 35 gemeeinten, mor nao de grootschaolige herindeeiling van 1998 bint der nog mor 12 over.

## Bestuur

### Provinciaole Staoten
De Provinciaole Staoten bint veur 't lest kozen in meert 2023. Oetslag in Drenthe van de verkiezingen veur de Provinciaole Staoten:

'* OPD: Onafhankelijke Partij Drenthe
'** LPF-fractie hernuumd tot OSD (Onafhankelijke Statenfractie Drenthe)
'*** DOP: Drentse Ouderen Partij

### Deputeerde Staoten
't Bestuurlijke centrum van de pervincie is vestigd in Assen. Drenthe wordt bestuurd deur een college van BBB, PvdA, VVD en CDA.
Naost de Commissaoris van de Keunink Agnes Mulder (CDA) besteeit 't College van Deputeerde Staoten oet:

Deputeerden:
* Egbert van Dijk - BBB
* Jisse Otter - BBB
* Yvonne Turenhout - PvdA
* Willemien Meeuwissen - VVD
* Henk Jumelet - CDA

## Toerisme
* Speulstad Oranje

## Nedersaksisch
* Grunnegs: *t Drìnt*
* Tweants: *Dreante*
* **Overig:** *Drenthe*

## Verwiezings


## Oetgaonde verwiezings
* Webstee van de pervincie Drenthe, in 't Drèents!
* Stichting Drentse Taol (zeei ok: Stichting Drentse Taol)
* Drenthe, Plaatsengids
* Statistieken provincie Drenthe, AlleCijfers